SET รีบาวด์ ปิดเช้าพุ่งกว่า 14 จุด ทะลุแนวต้าน 1,615 จุด
SET รีบาวด์ ปิดเช้าพุ่งกว่า 14 จุด ทะลุแนวต้าน 1,615 จุด โดยดัชนีปิดเช้านี้ที่ระดับ 1,615.73 จุด เพิ่มขึ้น 14.31 จุด หรือ 0.89% มูลค่าการซื้อขาย 3.47 หมื่นลบ.
6 ก.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (6 ก.ค.) ระดับ 1,615.73 จุด เพิ่มขึ้น 14.31 จุด หรือ 0.89% มูลค่าการซื้อขาย 3.47 หมื่นลบ.
ด้าน นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ เปิดเผยว่า ตลาดหุ้นไทยเช้านี้คาดว่าจะฟื้นตัวขึ้นได้ หลังจากร่วงแรงวานนี้จากแรงขาย Growth Stock ซึ่งคงจะเป็นลักษณะเทคนิคเคิลรีบาวด์ แต่ปัจจัยหลักยังอยู่ที่ต่างประเทศ จากความคาดหวังว่าสหรัฐฯจะมีการยกเลิกเก็บภาษีนำเข้ารถยนต์จากยุโรป แต่สหรัฐฯว่ายุโรปจะต้องลดภาษีนำเข้ารถยนต์จากสหรัฐฯก่อน ซึ่งทางนายกฯของเยอรมันก็มีท่าทีจะยอม แต่คงจะต้องนำเรื่องเข้าที่ประชุมสหภาพยุโรปก่อน ว่าจะให้มีการลดภาษีนำเข้ารถยนต์จากสหรัฐฯ และประเทศอื่น ๆ หรือไม่
ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ โดยวันนี้ให้ติดตามตัวเลขการจ้างงานนอกภาคเกษตรของสหรัฐฯ และติดตามการจัดเก็บภาษีนำเข้าสินค้าทั้งจากจีน และสหรัฐฯ ในอัตรา 25% ซึ่งมีผลในวันนี้
พร้อมให้แนวรับ 1,595-1,596 ถัดไป 1,585 จุด ส่วนแนวต้าน 1,615-1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BEAUTY &lt;H&gt;  มูลค่าการซื้อขาย 5,399.07 ล้านบาท ปิดที่  8.20 บาท เพิ่มขึ้น 1.00 บาท
PTT         มูลค่าการซื้อขาย 4,979.62 ล้านบาท ปิดที่ 46.25 บาท ราคาไม่เปลี่ยนแปลง
PTTGC       มูลค่าการซื้อขาย 1,567.77 ล้านบาท ปิดที่ 74.50 บาท เพิ่มขึ้น 2.50 บาท
IVL         มูลค่าการซื้อขาย 1,384.45 ล้านบาท ปิดที่ 53.75 บาท ราคาไม่เปลี่ยนแปลง
BANPU       มูลค่าการซื้อขาย 1,341.50 ล้านบาท ปิดที่ 19.80 บาท ลดลง 0.10 บาท